La **Nacia Arta Muzeo de Ukrainio** (ukraine *Національний Художній Музей України*) estas muzeo dediĉita al ukraina arto en Kievo, Ukrainio.

Ekde sia kreado en 1899, ĝi kunigis verkojn de pentrarto, skulptarto kaj grafikaj artoj produktitaj en la ukraina kultura sfero ekde la 12-a jarcento.

Konstruaĵo
----------

2013 ukraina poŝtmarko portretanta la muzeon
La muzeo situas en la konstruaĵo konstruita en 1899 en la novklasika stilo, unu el la plej gravaj arkitekturaj monumentoj en la ĉefurbo. La arkitekto estis Władysław Horodecki, al kiu la urbo ankaŭ ŝuldas la Domon kun ĥimeroj. La muzeo situas ĉe numero 6 strato Mychaila Hrushevskoho ( Михайла Грушевського ) en la urbocentro.

Historio
--------

La muzeo estis fondita kiel la unua publika muzeo en Kievo sur la iniciato de ukrainaj intelektuloj (inkluzive de Vikentij Khwoika ) en la malfrua deknaŭa jarcento. La muzeo estis origine destinita por antikvaĵoj, sed post la unua mondmilito ĝi fariĝis muzeo de historio kaj post la dua mondmilito ĝi fariĝis artmuzeo.  Lige kun la Euromaidan- protestoj, la konstruaĵo iĝis la fokuso de kolizioj inter polico kaj manifestaciantoj frue en 2014 kaj estis laŭlitere sieĝita. Tial, la muzeo devis provizore ĉesigi operaciojn.

Kolekto
-------

Komence de la 21-a jarcento, la kolektoj de la Nacia Muzeo de Arto de Ukrainio enhavis ĉirkaŭ 40 mil erojn, plejparte pentrartajn verkojn el Ukrainio kaj kelkaj eksterlandoj. Ĝi ankaŭ enhavas sekcion dediĉitan al klasika skulptarto, kaj kolektojn de ikonoj, portretoj de kozakoj de la 18-a jarcento (elstarigante tiun de La kozako Mamaj). La kolektoj inkludas 19-ajarcentajn pentraĵojn, ukrainajn avangardajn pentraĵojn, ktp. 

La muzeo enhavas pli ol 20,000 artobjektojn, de ikonoj tra realismo ĝis la rusa avangardo. Ĝi inkluzivas verkojn de Abram Manevich, Dawid Burljuk, Alexandra Exter, Kazimir Malevich, Wadim Meller, Rufin Sudkowskyj kaj multaj aliaj. 

La 26an de aprilo, 2014, arto reprenita de la hejmo de la eksa-prezidanto Viktor Janukoviĉ estas ekspozicita ĉe la muzeo.

Nun Muzeo kolektas neoficialajn artverkaĵojn de totalisma periodo — ukraina subtera rezistado de la fino de 1950 ĝis 1991, speciale artaĵoj de Feodosiy Tetianych, Mykola Trehub, Vudon Baklytskyi, Olena Golub kaj aliaj.

Galerio
-------

* Saint George, 12th century*Sankta Georgo*, 12a jarcento
* Pokrova (12-13th century)*Pokrova* (12-13a jarcento)
* Passion of Jesus (16th century)*Pasio de Jesuo* (16a jarcento)
* Aleksandra Ekster, Three women's figures (1909–1910), oil on canvasAleksandra Ekster, *Tri figuroj de virinoj* (1909 – 1910), oleo sur kanvaso
* Serhiy Vasylkivsky, Cossacks in the Steppe (1900s), oil on canvas.Serhiy Vasylkivsky,K*ozakoj en la Stepo* (1900-aj jaroj), oleo sur kanvaso.
* Mykola Pymonenko, Harvester (1889), oil on canvasMykola Pymonenko, *Rikoltistino* (1889), oleo sur kanvaso
* Abraham Manievich, Self-PortraitAbraham Manievich, *Memportreto*
* Oleksandr Murashko, SelianskaOleksandr Murashko, *Selianska*
* Vasily Tropinin, Ukrainian manVasily Tropinin, *ukraina viro*
* The Presentation of Christ in the Temple (1729)*La Prezento de Kristo en la Templo* (1729)
* Hryhorij Djadtschenko, Portrait of a girl (1892)Hryhorij Djadtschenko, *Portreto de knabino* (1892)

Referencoj
----------

1. ↑  "Viktor Yanukovich's art collection goes on display in Kiev",  *BBC News*, April 26, 2014.
2. ↑  in ukr.: Petro Yakovenko. Remembering the faces of the 70's. Voice of Ukraine//№ 231, 9 .12, 2017.

Literaturo
----------

* Knjuh, A.T:. In:. 19. Jahrgang, Nr. 3, 1966, Knjuh 1966, S. 160–163 (unesco.org).
* Legkoduh, V.K.:. In:. 19. Jahrgang, Nr. 3, 1966, Legkoduh 1966, S. 142–146 (unesco.org).
* Ivan Grigorievich Yavtushenko:. In:. 34. Jahrgang, Nr. 4, 1982, Yavtushenko 1982, S. 140–149 (unesco.org).
* Sofiia Yaniv: *National Art Museum of Ukraine.* In: *www.encyclopediaofukraine.com.* 2010, abgerufen am 26. Februar 2021 (Yaniv 2010).

Eksteraj ligiloj
----------------

* Informo pri la muzeo de Kiev.info
* Oficiala retejo Arkivigite je 2022-03-05 per la retarkivo Wayback Machine (en la ukraina)
* Informo pri la muzeo ĉe la retejo de la Muzeoj de Ukrainia (en la ukraina)


|  |  |
| --- | --- |
| Bibliotekoj | * PeEnEo: 853421
* GND: 5307368-X
* LCCN: no00090111
* VIAF: 239639058 128116892, 239639058
* SUDOC: 178714518
* NKC: kn20120606005
 |